APSTIPRINĀTS

ar labklājības ministra

2017.gada 19.septembra rīkojumu Nr. 81

(8.pielikums)

**Profesionālās kvalifikācijas pilnveides izglītības programmas**

**speciālo zināšanu bērnu tiesību aizsardzības jomā apguvei paraugs**

**Valsts probācijas dienesta darbiniekiem**

**(40 akadēmiskās stundas)**

Programmas paraugs izstrādāts Eiropas Savienības fonda projekta Nr. 9.2.1.3/16/I/001  “Atbalsta sistēmas pilnveide bērniem ar saskarsmes grūtībām, uzvedības traucējumiem un vardarbību ģimenē” ietvaros.

**Izglītības programmas struktūra**

Profesionālās kvalifikācijas pilnveides izglītības programma speciālo zināšanu apguvei bērnu tiesību aizsardzības jomā sastāv no 3 moduļiem:

1. modulis „Vardarbība pret bērnu. Vardarbība bērna ģimenē”;
2. modulis „Saskarsmes veidošana ar bērnu”;
3. modulis „Starpinstitucionālā sadarbība bērnu tiesību aizsardzībā”.

Kopējais programmas klātienes nodarbību apjoms – 40 akadēmiskās stundas.

**Moduļu struktūra**

Katru moduli veido A un B daļas.

Izglītojamie vispirms patstāvīgi apgūst moduļa A daļu, kas sastāv no 2 sadaļām – A1 un A2 sadaļas. Moduļa A1 sadaļu veido normatīvo aktu, metodisko materiālu, pētījumu un tiesu prakses apkopojumu izpēte un moduļa A2 sadaļu - zināšanu pārbaude, izmantojot e-vidē pieejamos kontroljautājumus un atbildes.

Iepazīstoties ar moduļa A daļas mācību literatūru un veicot izglītības iestādes e-vidē pieejamos mācību uzdevumus, izglītojamie veido izpratni par moduļa saturu un apgūst tālākai moduļa apguvei nepieciešamās zināšanas, t.sk., faktus un pamatjēdzienus.

Pēc moduļa A daļas patstāvīgas apgūšanas izglītojamie piedalās moduļa B daļā - klātienes nodarbībās grupā, kuru laikā paralēli lekcijām pasniedzējs izmanto daudzveidīgas interaktīvas metodes iegūto zināšanu un izpratnes nostiprināšanai, to praktiskas pielietošanas un informācijas/situāciju analīzes prasmju veidošanai.

**Izglītības programmas moduļu B daļas klātienes nodarbību apjoms**

|  |  |  |
| --- | --- | --- |
| **Moduļa nr.** | **Moduļa nosaukums** | **Moduļa B daļas (40 ak. st.)**  **klātienes nodarbību apjoms** |
| 1. | Vardarbība pret bērnu. Vardarbība bērna ģimenē | 8 akadēmiskās stundas |
| 2. | Saskarsmes veidošana ar bērnu | 24 akadēmiskās stundas |
| 3. | Starpinstitucionālā sadarbība bērnu tiesību aizsardzībā | 8 akadēmiskās stundas |

**Prasības profesionālās kvalifikācijas pilnveidi**

**apliecinoša dokumenta iegūšanai**

Izglītojamais, kurš apmeklējis 90% no klātienes nodarbībām un nokārtojis pārbaudījumu, saņem profesionālās kvalifikācijas pilnveidi apliecinošu dokumentu - apliecību.

**Izglītības programmas īstenošanai nepieciešamais**

**tehniskais nodrošinājums un materiāli**

Lai nodrošinātu izglītības programmas veiksmīgu īstenošanu, telpu, kurā notiek apmācības, nepieciešams aprīkot ar datoru un multimediju projektoru, ekrānu projektoram, sienas un/vai statīva tāfeli ar tāfeles papīru, kancelejas precēm, kā arī interneta pieslēgumu, atbilstoši nodarbībās plānotajām aktivitātēm.

1. modulis – 8 akadēmiskās stundas

**„Vardarbība pret bērnu. Vardarbība bērna ģimenē”**

**Mērķis:**

* pilnveidot Valsts probācijas dienesta darbinieku profesionālās zināšanas, lai nodrošinātu, ka visi zināmie vardarbības gadījumi pret bērniem tiek identificēti un par tiem tiek ziņots tiesībsargājošām institūcijām, kā arī visi vardarbībā cietušie bērni saņemtu nepieciešamo palīdzību.

**Moduļa saturs**

1. Vardarbības veidi:

1.1. fiziska vardarbība;

1.2. emocionāla vardarbība;

1.3. seksuāla vardarbība;

1.4. pamešana novārtā.

2. Vardarbības pret bērnu pazīmes.

3. Vardarbības pret bērnu seku raksturojums:

3.1. sekas fiziskajā veselībā;

3.2. sekas kognitīvajā sfērā;

3.3. sekas emocionālajā sfērā;

3.4. sekas uzvedībā;

3.5. sekas sociālajā sfērā.

4. Institūciju un speciālistu kompetence vardarbības pret bērnu gadījumā un vardarbības bērna ģimenē gadījumā:

4.1. bāriņtiesas, sociālā dienesta, sociālās rehabilitācijas institūcijas, izglītības iestādes loma vardarbības gadījumu atklāšanā, palīdzības sniegšanā cietušajam bērnam, darbā ar varmāku;

4.2. policijas un tiesas loma bērna aizsardzībā no vardarbības (lēmums par nošķiršanu, pagaidu aizsardzība pret vardarbību, drošības līdzekļa piemērošana).

**Moduļa struktūra un mācību uzdevumi**

**Moduļa A daļa**

Moduļa A daļu veido 2 sadaļas – A1 un A2 sadaļa.

Moduļa A1 sadaļa– patstāvīga normatīvo aktu, metodisko materiālu, pētījumu un tiesu prakses apkopojumu izpēte. Informācijas avotu detalizēts saraksts pieejams profesionālās kvalifikācijas pilnveides izglītības programmas apmācību metodoloģijā.

Moduļa A2 sadaļa- patstāvīga zināšanu pārbaude, izmantojot e-vidē pieejamos kontroljautājumus un atbildes.

Kontroljautājumu piemēri pieejami profesionālās kvalifikācijas pilnveides izglītības programmas apmācību metodoloģijā.

Moduļa A daļas mācību uzdevumi**:**

* + sniegt zināšanas par vardarbību pret bērnu – terminoloģiju, definīcijām, tiesisko regulējumu, vardarbības teorijām;
  + veidot izpratni par vardarbību pret bērnu.

**Moduļa B daļa**

B daļas aktivitāšu apraksti un īstenošanas plāns sniegts profesionālās kvalifikācijas pilnveides izglītības programmas apmācību metodoloģijā.

Moduļa B daļas mācību uzdevumi:

1. nostiprināt izpratni par vardarbību pret bērnu;
2. attīstīt prasmes atpazīt un novērtēt vardarbības pazīmes un sekas;
3. pilnveidot prasmes  izmantot zināšanas par vardarbības pret bērnu veidiem, pazīmēm, sekām, riska faktoriem un institūciju kompetenci vardarbības gadījumu risināšanā; veidot analīzes prasmes, kas ļautu dalībniekiem saskatīt kļūdas un identificēt labo praksi vardarbības pret bērnu un vardarbības bērna ģimenē gadījumu risināšanā.

**Sasniedzamie rezultāti**

**Pēc moduļa apgūšanas:**

* izglītojamie, izmantojot iegūtās zināšanas par vardarbības pret bērnu veidiem, pazīmēm, sekām, riska faktoriem un institūciju kompetenci vardarbības pret bērnu un vardarbības bērna ģimenē gadījumu risināšanā, spēj atpazīt vardarbību pret bērnu un vardarbību bērna ģimenē un veikt darbības cietušā bērna tiesību aizsardzībai atbilstoši profesionālajai kompetencei;
* izglītojamie spēj saskatīt kļūdas un identificēt labo praksi vardarbības pret bērnu un vardarbības bērna ģimenē gadījumu risināšanā.

2. modulis – 24 akadēmiskās stundas

**„Saskarsmes veidošana ar bērnu”**

**Mērķis**:

* pilnveidot Valsts probācijas dienesta darbinieku profesionālās zināšanas, lai nodrošinātu cieņpilnu un atbalstošu attieksmi pret visiem Valsts probācijas dienesta uzraudzībā esošajiem bērniem, tajā skaitā bērniem ar īpašām vajadzībām.

**Moduļa saturs**

1. Saskarsmes pamati:

1.1. saskarsmes veidi;

1.2. saskarsmes funkcijas;

1.3. saskarsmē notiekošie procesi;

1.4. saskarsmes vide;

1.5. saskarsmes barjeras.

2. Saskarsme ar dažādu mērķgrupu bērniem:

2.1. bērniem ar garīgās attīstības traucējumiem;

2.2. bērniem ar psihiskiem un uzvedības traucējumiem;

2.3. bērniem ar psihiskiem un uzvedības traucējumiem psihoaktīvo vielu lietošanas dēļ;

2.4. bērniem, kuriem ir redzes, dzirdes vai kustību traucējumi.

3. Pusaudžu vecumposma raksturojums un tam atbilstošas saskarsmes veidošana.

4. Konflikti un to risināšanas paņēmieni:

4.1. konfliktu rašanās cēloņi;

4.2. konfliktu veidi;

4.3. konfliktu risināšanas stratēģijas.

**Moduļa struktūra un mācību uzdevumi**

**Moduļa A daļa**

Moduļa A daļu veido 2 sadaļas – A1 un A2 sadaļa.

Moduļa A1 sadaļa– patstāvīga metodisko materiālu izpēte. Informācijas avotu detalizēts saraksts pieejams profesionālās kvalifikācijas pilnveides izglītības programmas apmācību metodoloģijā.

Moduļa A2 sadaļa– patstāvīga zināšanu pārbaude, izmantojot e-vidē pieejamos kontroljautājumus un atbildes.

Kontroljautājumu piemēri pieejami profesionālās kvalifikācijas pilnveides izglītības programmas apmācību metodoloģijā.

Moduļa A daļas mācību uzdevumi:

* sniegt zināšanas par bērna vecumposmiem (attīstību);
* veidot izpratni par saskarsmes īpatnībām ar bērniem ar garīgās vai psihiskās attīstības traucējumiem un uzvedības traucējumiem, kā arī bērniem ar redzes, dzirdes un kustību traucējumiem.
* sniegt zināšanas par konfliktu cēloņiem un konfliktu risināšanas stratēģijām.

**Moduļa B daļa**

B daļas aktivitāšu apraksti un īstenošanas plāns pieejams profesionālās kvalifikācijas pilnveides izglītības programmas apmācību metodoloģijā.

Moduļa B daļasmācību uzdevumi:

* pilnveidot efektīvas saskarsmes prasmes ar bērnu pusaudža vecumā un bērnu ar uzvedības traucējumiem;
* pilnveidot prasmes atpazīt provocējošu pusaudžu uzvedību un atbilstoši uz to reaģēt;
* pilnveidot konstruktīvas konfliktu risināšanas prasmes.

**Sasniedzamie rezultāti**

* **Pēc moduļa apgūšanas:**
  + izglītojamie, izmantojot iegūtās zināšanas par bērna vecumposmiem (attīstību) un konfliktu cēloņiem un risināšanas stratēģijām, izprotot saskarsmes īpatnības ar bērniem ar garīgās vai psihiskās attīstības traucējumiem un uzvedības traucējumiem, kā arī bērniem ar redzes, dzirdes un kustību traucējumiem, spēj izvēlēties bērna individuālajai situācijai atbilstošu saskarsmi.

3. modulis – 8 akadēmiskās stundas

**„Starpinstitucionālā sadarbība bērnu tiesību aizsardzībā”**

**Mērķis:**

* pilnveidot Valsts probācijas dienesta darbinieku profesionālās zināšanas, lai nodrošinātu efektīvu starpinstitucionālo sadarbību bērnu tiesību nodrošināšanā.

**Moduļa saturs**

1. Bērnu tiesību aizsardzības nodrošināšanā iesaistīto institūciju kompetence:

1.1. bāriņtiesu un sociālo dienestu, kā arī citu speciālistu sadarbību bērnu tiesību aizsardzības jomā normatīvais regulējums;

1.2. sadarbības virzieni un rīcības.

2. Komandas darba principi un efektīvas sadarbības priekšnosacījumi:

2.1. sistēmiskums;

2.2. mijiedarbība;

2.3. individualizācija;

2.4. atbildīgums.

3. Starpinstitucionālā sadarbība darbā ar vardarbībā cietušiem bērniem:

3.1. starpinstitucionālās sadarbības pamatojums;

3.2. veicamie pasākumi institūciju kompetenču ietvaros, gadījumos, kad ir aizdomas par iespējamiem bērnu tiesību pārkāpumiem.

4. Starpinstitucionālā sadarbība darbā ar nepilngadīgiem likumpārkāpējiem un bērniem ar uzvedības traucējumiem:

4.1. starpinstitucionālās komandas speciālistu kompetences darbā ar nepilngadīgajiem likumpārkāpējiem un bērniem ar uzvedības traucējumiem;

4.2. starpinstitucionālās komandas darba galvenie sadarbības posmi;

4.3. vadlīnijas nepilngadīgo likumpārkāpumu profilakses darbā.

**Moduļa struktūra un mācību uzdevumi**

**Moduļa A daļa**

Moduļa A daļu veido 2 sadaļas – A1 un A2 sadaļa.

Moduļa A1 sadaļa– patstāvīga normatīvo aktu un metodisko materiālu izpēte. Informācijas avotu detalizēts saraksts pieejams profesionālās kvalifikācijas pilnveides izglītības programmas apmācību metodoloģijā.

Moduļa A2 sadaļa **–** patstāvīga zināšanu pārbaude, izmantojot e-vidē pieejamos kontroljautājumus un atbildes.

Kontroljautājumu piemēri pieejami profesionālās kvalifikācijas pilnveides izglītības programmas apmācību metodoloģijā.

Moduļa A daļas mācību uzdevums:

* + veidot izpratni par institūciju kompetenci bērnu tiesību aizsardzībā.

**Moduļa B daļa**

B daļas aktivitāšu apraksti un īstenošanas plāns pieejami profesionālās kvalifikācijas pilnveides izglītības programmas apmācību metodoloģijā.

**Moduļa B daļas** mācību uzdevumi:

* + nostiprināt izpratni par starpinstitucionālās sadarbības principu nozīmi bērnu tiesību aizsardzībā;
  + veidot izpratni par katras institūcijas misiju darbā ar bērniem;
  + pilnveidot prasmes noteikt institūciju kompetenci bērnu tiesību aizsardzībā, plānojot koordinētu rīcību no vardarbības cietuša bērna tiesību nodrošināšanai;
  + pilnveidot starpinstitucionālās sadarbības prasmes darbā ar nepilngadīgajiem likumpārkāpējiem, vienlaikus identificējot katra komandas darbā iesaistītā profesionāļa individuālo atbildību;
  + pilnveidot starpinstitucionālās sadarbības sanāksmes organizēšanas un vadīšanas prasmes, plānojot koordinētu un mērķtiecīgu sadarbību.

**Sasniedzamie rezultāti**

**Pēc moduļa apgūšanas:**

* + izglītojamie izprot komandas darba principus un efektīvas sadarbības priekšnosacījumus darbā ar vardarbībā cietušiem bērniem, darbā ar nepilngadīgajiem likumpārkāpējiem un bērniem ar uzvedības traucējumiem un spēj plānot sadarbību un koordinēti sadarboties bērna tiesību aizsardzības nodrošināšanai;
  + izglītojamie izprot bērnu tiesību aizsardzības nodrošināšanā iesaistīto institūciju kompetenci un spēj noteikt un ievērot institūciju kompetences robežas, nodrošinot bērna tiesību aizsardzību.

Labklājības ministrijas Bērnu un ģimenes politikas departamenta direktore L.Liepa